Լուիս Ֆեռնանդես

**Լուիս Միգել Ֆեռնանդես Տոլեդո** (), հայտնի է որպես **Լուիս Ֆեռնանդես**, ֆրանսիացի ֆուտբոլային մարզիչ և նախկին խաղացող, որը հանդես է եկել հենակետային կիսապաշտպանի դիրքում։

Ֆեռնանդեսն իր խաղային կարիերայի մեծ մասն անցկացրել է «Պարի Սեն-Ժերմենի» կազմում: 1982-1992 թվականներին նա 60 հանդիպում է անցկացրել Ֆրանսիայի ազգային հավաքականում և 6 գոլ խփել ազգային հավաքականում, ինչպես նաև եղել է թիմերի կազմում, երբ հաղթել են Եվրո-1984-ում և զբաղեցրել երրորդ տեղը՝ 1986 թվականի ֆուտբոլի աշխարհի առաջնությունում։

Ֆեռնանդեսը երկու մրցաշրջան ղեկավարել է ՊՍԺ-ն՝ նվաճելով մի քանի ազգային և եվրոպական մրցանակներ: Նա նաև ղեկավարել է «Կանն» ու «Ռեյմսը» Ֆրանսիայում, ինչպես նաև «Աթլետիկ Բիլբաոն», «Էսպանյոլը» և «Ռեալ Բետիսը»՝ Լա Լիգայում:

## Խաղային կարիերա
### Ակումբային կարիերա
Ֆեռնանդեսը ծնվել է Իսպանիայի Տարիֆ քաղաքում, և ինը տարեկան հասակում ծնողների հետ տեղափոխվել է Ֆրանսիա: Նա սկսել է ֆուտբոլ խաղալ «Մինգուեթս» ակումբում և 1981 թվականին ստացել Է Ֆրանսիայի քաղաքացիություն։ Իր առաջին պրոֆեսիոնալ պայմանագիրը նա կնքել է 19 տարեկանում «Պարի Սեն Ժերմենի» հետ։

1986 թվականի ֆուտբոլի աշխարհի առաջնությունից կրած պարտությունից հետո և ՊՍԺ-ի առաջին դիվիզիոնի առաջնությունում հաղթելուց անմիջապես հետո Ֆեռնանդեսը որոշում է կայացրել միանալ Ժան-Լյուկ Լագարդերի «Ռասինգ Քլաբ Դե Պարի» թիմին: Այնուամենայնիվ, չնայած թիմը ուժեղ էր թղթի վրա, ակումբն ու Ֆեռնանդեսը հաջողություն չեն ունեցել, և նա երեք մրցաշրջանից հետո հեռացել է «Ռասինգից»:

1989 թվականին Ֆեռնանդեսը «Ռասինգից» տեղափոխվել է «Կանն»՝ ավելի համեստ ակումբ։ Ակումբային մակարդակում Կաննը 1991-1992 մրցաշրջանի ավարտին իջել է Լիգա 2, բայց Ֆեռնանդեսը որոշել է մնալ ակումբում և ավարտել կարիերան, երբ նրա պայմանագրի ժամկետը լրանա: Մի քանի շաբաթ անց Կաննը Ֆեռնանդեսին նշանակել է որպես մարզիչ, և նա ավարտել է մրցաշրջանը որպես խաղացող-մրցավար՝ Կաննին վերադարձնելով առաջին դիվիզիոն: Այնուհետև նա թողել է պրոֆեսիոնալ կարիերան և դարձել լրիվ դրույքով մրցավար։

### Միջազգային կարիերա
մինի|Fernandez in 1986
[մինի|Fernandez playing for [France national football team|France at the 1986 FIFA World Cup]]Ֆեռնանդեսը արագորեն իրեն դրսևորել է որպես գնդակը շահելու, ինչպես նաև ճշգրիտ փոխանցման վարպետ, և 1982 թվականի վերջին կանչվել է Ֆրանսիայի ազգային հավաքական և իր նորամուտը նշել Նիդեռլանդների դեմ խաղում 1982 թվականի նոյեմբերի 10-ին: 23 տարեկան հասակում Ֆեռնանդեսը անմիջապես դարձել է թիմի կարևոր մասը, որը դրանից ընդամենը մի քանի ամիս առաջ դուրս էր եկել 1982 թվականի աշխարհի գավաթի խաղարկության կիսաեզրափակիչ: Նա ազգային հավաքականի կիսապաշտպանությունը կառուցել է Ֆրանսիայի հավաքականի այնպիսի խաղացողների հետ, ինչպիսիք են Ժան Տիգանան՝ (կենտրոնական կիսապաշտպան), ինչպես նաև հարձակողական խաղացողներ Ալեն Ժիրեսը և Միշել Պլատինին․ կիսապաշտպանություն, որը հայտնի է դարձել որպես «կախարդական հրռակուսիապարակ»: Ազգային հավաքականի կազմում Ֆեռնանդեսը տնային խաղում հաղթել է Եվրո-1984-ը և հասել 1986 թվականին Մեքսիկայում կայացած աշխարհի առաջնության կիսաեզրափակիչ։

Չնայած վատթարացող ֆիզիկականին՝ Ֆեռնանդեսը դեռ գտնվում էր Ֆրանսիայի ազգային հավաքականի կազմում: Ֆեռնանդեսը, որը ազգային հավաքականի նոր գլխավոր մարզիչ Միշել Պլատինիի օրոք մեկնարկային կազմի խաղացող չէր և ուներ պահեստայինի դեր, արդյունքի է հասել խաղի վերջում և հաջողությամբ օգնել Ֆրանսիային հաղթել Իսպանիային՝ այն երկրին, որտեղ նա ծնվել է, ինչի արդյունքում Ֆրանսիան որակավորվել է Եվրո-1992: Ֆեռնանդեսը մասնակցել է Եվրո-1992-ին, որտեղ Ֆրանսիայի հավաքականը դուրս է մնացել խմբային փուլից, ինչից հետո Ֆեռնանդեսը որոշել է ավարտել իր միջազգային կարիերան:

## Մարզչական կարիերա
### Կանն
«Կաննի» 1-ին դիվիզիոն տեղափոխվելուց հետո Ֆեռնանդեսը շարունակել է իր աշխատանքը ակումբում և նրան դուրս է բերել ՈՒԵՖԱ-ի գավաթի որակավորման փուլ: 1993-94 մրցաշրջանի վերջում Ֆեռնանդեսը ճանաչվել է տարվա լավագույն մարզիչ՝ երիտասարդ խաղացողների օգտագործմամբ հարձակողական մարտավարության գրավիչ փիլիսոփայության համար: Ֆեռնանդեսի կարիերան հատկապես հետաքրքրել է «Պարի Սեն-Ժերմենին»։ Չնայած առաջին դիվիզիոնում տարած հաղթանակին և ՈՒԵՖԱ-ի Չեմպիոնների լիգայում հաջող ելույթին, ՊՍԺ-ն չի կարողացել գրավիչ ֆուտբոլ ցուցադրել, մասամբ պորտուգալացի մարզիչ Արթուր Ժորժեի պատճառով, ով կիրառեց ավելի կոշտ ռազմավարական համակարգ: ՊՍԺ-ի ղեկավարությունը Ֆեռնանդեսի մեջ իդեալական մարզիչ է տեսել ակումբի իմիջը բարեփոխելու համար։

### Պարի Սեն-Ժերմեն
1994-95 մրցաշրջանի ՈՒԵՖԱ-ի Չեմպիոնների լիգայում ՊՍԺ-ն Ֆեռնանդեսի գլխավորությամբ հասել է կիսաեզրափակիչ՝ հաղթելով Յոհան Կրոյֆի գլխավորությամբ գործող «Բարսելոնային»: Նույն թվականին նրա թիմը նվաճել է նաև Ֆրանսիայի գավաթը «Ստրասբուրգի» դեմ և լիգայի գավաթը «Բաստիայի» դեմ։  Չնայած Դավիդ Ժինոլայի և Ջորջ Վեայի կորստին, ՊՍԺ-ն նվաճել է իր առաջին Եվրոպական Մրցանակը՝ ՈՒԵՖԱ-ի գավաթակիրների գավաթը 1995-96 Վիեննայի «Ռապիդի» դեմ խաղում:

### Աթլետիկ Բիլբաո
Ֆեռնանդեսը չորս մրցաշրջան գլխավորել է «Աթլետիկ Բիլբաոն» իսպանական Լա Լիգայում 1996-2000 թվականներին: 1997-98 թվականներին նա թիմին դուրս է բերելՈՒԵՖԱ-ի Չեմպիոնների լիգայի որակավորման փուլ, որտեղ նա գրավել է երկրորդ տեղը՝ զիջելով «Բարսելոնային»:

### Վերադարձ Պարի Սեն Ժերմեն
Նախորդ ամիս Մարսելի «Օլիմպիկում» թափուր պաշտոնը թողնելուց հետո Ֆեռնանդեսը 2000 թվականի դեկտեմբերին վերադարձել է ՊՍԺ՝  12-րդ հորիզոնականում գտնվող ակումբ, փոխարինելով հեռացված Ֆիլիպ Բերժերոյին: Զբաղեցնելով 9-րդ տեղը՝ թիմը որակավորվել է 2001 թվականի ՈՒԵՖԱ-ի Ինտերտոտոյի գավաթի խաղարկությունում և հաղթել «Բրեշիայի» արտագնա գոլերի եզրափակչում:

2003 թվականի մարտին՝ անհաջող մեկնարկից հետո, որը հոկտեմբերին ՊՍԺ-ին հասցրել է դժգոհության գագաթնակետին, Ֆեռնանդեսը հայտարարել է, որ մրցաշրջանի ավարտին կավարտի կարիերան: Հայտարարությանը նախորդած խաղում նրա ակումբը Մարսելի «Ստադ Վելոդրոմ» մարզադաշտում 3:0 հաշվով հաղթել է «Լե Կլասիկին»:

### Էսպանյոլ
2003 թվականի նոյեմբերի 4-ին Ֆեռնանդեսը վարձվել է «Էսպանյոլի» կողմից, որը տասը խաղում հինգ միավորով զբաղեցնում էր մրցաշարային աղյուսակի վերջին հորիզոնականը և հեռացրել էր Խավիեր Կլեմենտեին։ Նա փրկել է թիմին դուրս մնալուց՝ մրցաշրջանի վերջին խաղում 2:0 հաշվով տնային հաղթանակ տանելով «Ռեալ Մուրսիայի» նկատմամբ՝ երկու գոլերն էլ խփելով վերջին 20 րոպեների ընթացքում:

### Ալ Ռայան և Բեյթար Երուսաղեմ
2005 թվականին Ֆեռնանդեսը կարճ ժամանակով գլխավորել Է Քաթարի աստղերի լիգայի «Ալ-Ռայանը» նախքան նոյեմբերին իսրայելական «Բեյթար Երուսաղեմ» տեղափոխվելը: Իր միակ մրցաշրջանի ընթացքում նա թիմին դուրս է բերել երրորդ տեղ և որակավորվել ՈՒԵՖԱ-ի Գավաթում: Իր միակ մրցաշրջանի ընթացքում նա թիմին դուրս է բերել երրորդ տեղ և որակավորվել ՈՒԵՖԱ-ի Գավաթում։

### Ռեալ Բետիս
Ֆեռնանդեսը միացել է «Ռեալ Բետիսին» Լա Լիգայի 2006-07 մրցաշրջանի կեսին և «Բետիսի» հարյուրամյակին նվիրված մրցաշրջանում: Այնուամենայնիվ, նա ազատ է արձակվել 2007 թվականի հունիսի 10-ին «Օսասունայի» 5-0 հաշվով պարտությունից հետո «Բենիտո Վիլյամարին» մարզադաշտում, երբ «Բետիսին» մնացել էր ընդամենը մեկ հանդիպում մինչև մրցաշրջանի ավարտը, որում «Բետիսը» գտնվում էր հեռանալու վտանգի տակ։  Ներառյալ Ֆուտբոլի Իսպանիայի գավաթի խաղերը, Ֆեռնանդեսը «Բետիսի» կազմում անցկացրել է 26 հանդիպում, որոնցում տարել է 5 հաղթանակ, 16 անգամ ոչ-ոքի խաղացել և 7 անգամ պարտվել: Նրա պաշտոնավարման ժամկետը տևեց 2006 թվականի դեկտեմբերի 27-ից մինչև 2007 թվականի հունիսի 10-ը:

### Սթեյդ Դե Ռեյմս
Ֆեռնանդեսը «Ստադ դե Ռեյմս» է տեղափոխվել 2008-09 մրցաշրջանի կեսին: «Ռեյմսը» հանդես է եկել Լիգա 2-ում՝ ֆրանսիական ֆուտբոլի երկրորդ դիվիզիոնում, սակայն Ֆեռնանդեսին չի հաջողվել խուսափել հեռացումից: 2009 թվականի հունիսին նրան փոխարինել է Մարկ Քոլաթը։

### Իսրայել
2010 թվականի մարտի 21-ին Ֆեռնանդեսը նշանակվել է Իսրայելի ազգային հավաքականի գլխավոր մարզիչ 18-ամսյա պայմանագրով, որն ուժի մեջ է մտնում մայիսի 1-ից: Նա խոստացել է, որ իր մարզչական թիմում կաշխատեն միայն իսրայելցիները։ Հաջորդ տարվա փետրվարին նա հեռացվել էր աշխատանքից «Ալ-Ռայանի» նկատմամբ չմարված պարտքի պատճառով: 2011 թվականի դեկտեմբերին նրա պայմանագրի ժամկետը լրացել է այն բանից հետո, երբ նա չի կարողացել որակավորվել Եվրո-2012-ին, և Էլի Գուտմանը փոխարինել է նրան այդ պաշտոնում:

### Գվինեա
2015 թվականի ապրիլի 29-ին Ֆեռնանդեսը 20-ամսյա պայմանագիր է կնքել Գվինեայի հավաքականի հետ՝ երկարաձգման հնարավորությամբ։ 2016 թվականի մայիսի 24-ին նա հեռացել է թիմից փոխադարձ համաձայնությամբ՝ Գվինեայի ֆուտբոլի ֆեդերացիայի ներսում տարաձայնությունների պատճառով։

## Ձեռքբերումներ
### Մարզիկ
**Պարի Սեն-Ժերմեն**

* Ֆրանսիայի առաջին դիվիզիոն՝ 1985-86 մրցաշրջան
* Ֆրանսիայի Գավաթ՝ 1981-82, 1982-83 մրցաշրջաններ

**Ֆրանսիա**

* ՈՒԵՖԱ Եվրոպայի առաջնություն՝ 1984 թվական
* Արտեմիո Ֆրանկայի Գավաթ՝ 1985 թվական

**Անհատական**

* Ֆրանսիայի տարվա խաղացող՝ 1985 թվական
* Étoile d'Or՝ 1986 թվական

### Մրցավար
**Պարի Սեն Ժերմեն**

* Ֆրանսիայի Գավաթ՝ 1994-95 մրցաշրջան
* Լիգայի Գավաթ՝ 1994-95 մրցաշրջան
* Չեմպիոնների գավաթ՝ 1995 թվական
* ՈՒԵՖԱ Գավաթակիրների գավաթակիր՝ 1995-96 մրցաշրջան
* ՈՒԵՖԱ Ինտերտոտոյի գավաթ՝ 2001 թվական

## Ծանոթագրություններ

Կատեգորիա:Ապրող անձինք
Կատեգորիա:Պարի Սեն-Ժերմենի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլի Եվրոպայի չեմպիոններ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիացի ֆուտբոլային մարզիչներ